Diari Oficial de la Generalitat Valenciana


Sumari del DOGV 4139, del 30-11-2001 (2001/11289)

ACORD de 27 de novembre de 2001, del Govern Valencià, constituït en Junta General d'Accionistes, amb el caràcter d'universal, de la mercantil Ciutat de les Arts i les Ciències, SA, pel qual es substitueix un membre del Consell d'Administració.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/11353


Data del document
:   27-11-2001

Organisme emissor
:   Ciutat de les Arts i de les Ciències, SAU

Tipus de document
:   Acord

Descriptors 

:   * Ciutat de les Arts i de les Ciències, SAU

ACORD de 27 de novembre de 2001, del Govern Valencià, constituït en Junta General d'Accionistes, amb el caràcter d'universal, de la mercantil Ciutat de les Arts i les Ciències, SA, pel qual es substitueix un membre del Consell d'Administració. [2001/X11565]
  
El Govern Valencià, en la reunió del dia 27 de novembre de 2001, adoptà l'acord següent:
  
"El Reial Decret Legislatiu 1.564/1989, de 22 de desembre, pel qual es va aprovar el text refós de la Llei de Societats Anònimes, estableix en els articles 123 i 131 que correspon a la Junta General el nomenament i la separació dels administradors.
  
La Generalitat Valenciana és l'únic soci de la mercantil Ciutat de les Arts i les Ciències, SA, per la qual cosa correspon al Govern Valencià, constituït en Junta General Universal d'Accionistes, l'adopció de l'acord de substitució de membres del Consell d'Administració.
  
Per tot això, el Govern Valencià, reunit a València el dia 27 de novembre de 2001, com a Junta General d'Accionistes, amb el caràcter d'universal, de la mercantil Ciutat de les Arts i les Ciències, SA, accepta els punts següents de l'ordre del dia de la sessió:
  
1r. Cessament, a petició pròpia, d'un membre del Consell d'Administració.
  
2n. Nomenament d'un membre del Consell d'Administració.
  
3r. Autorització al president del Consell d'Administració per a realitzar els actes necessaris per a l'execució d'allò acordat en aquesta Junta, tot atorgant-hi, si fa el cas, les escriptures públiques corresponents i instant-ne la inscripció en el Registre Mercantil.
  
4t. Autorització al secretari del Consell d'Administració per a certificar, si escau, el contingut de l'acta d'aquesta Junta i els acords que s'hi ha pres.
  
En tractar-se d'una societat unipersonal, s'hi troba present el soci únic, el Govern Valencià.
  
Després de l'oportuna deliberació i no havent-hi intervencions la constància de les quals se sol·licite, el Govern Valencià, en la condició de Junta General d'Accionistes, amb el caràcter d'universal, per unanimitat
  
ACORDA
  
Primer
  
Cessar, a petició pròpia, com a membre del Consell d'Administració, la senyora Amparo Flores Sarrión.
  
Segon
  
Nomenar com a membre del Consell d'Administració, pel termini de cinc anys, la senyora Gema Amor Pérez.
  
Tercer
  
Autoritzar el president del Consell d'Administració per a realitzar tots els actes que siguen necessaris per a l'execució d'allò acordat en aquesta Junta, tot atorgant-hi, si fa el cas, les escriptures públiques corresponents i instant-ne la inscripció en el Registre Mercantil.
  
Quart
  
Autorització al secretari del Consell d'Administració per a certificar, si escau, el contingut de l'acta d'aquesta Junta i els acords que s'hi ha pres.
  
Aquests acords es transcriuen literalment.
  
No havent-s'hi debatut més assumptes que els ressenyats en l'ordre del dia, s'aprova l'acta corresponent a aquesta reunió de la Junta General Universal d'Accionistes de la mercantil Ciutat de les Arts i les Ciències, SA".
  
València, 27 de novembre de 2001
  
El conseller secretari del Govern Valencià,